作者:沈彬
標題:句
內容:尺素隱清輝，一毫分險阻。金翅動身摩日月，銀河轉浪洗乾坤。（《獻馬殷頌德》，須知手筆安排定，不怕山河整頓難。九衢冠蓋暗爭路，四海乾戈多異心。地隈一水巡城轉，天約群山附郭來。（《題法華寺》，數家魚網疏雲外，一岸殘陽細雨中。松欹晚影離壇草，鐘撼秋聲入殿風。（《潘天錫同題古觀》，壓低吳楚遙涵水，約破雲霞獨倚天。（《望廬山》，半身落日離秦樹，一路平蕪入楚煙。清佔月中三峽水，麗偷雲外十洲春。幽鳥喚人穿竹去，野猿尋果出雲來。